Komitee aangestel om artikel 25 van die Grondwet te wysig | Maroela Media
Die komitee sal op 31 Maart 2020 terugvoer gee aan die Nasionale Vergadering. Die komitee sal bestaan uit 11 lede wat kan stem en 14 lede wat nie kan stem nie, het Moloto Mothapo, woordvoerder van die parlement, in 'n verklaring gesê.
Lede wat kan stem sal gekies word uit die ANC (6), DA (2), EFF (1) en ander partye (2). Die 14 lede wat nie kan stem nie, sal gekies word uit die ANC (2), DA (1), EFF (1) en ander partye (10). Die ad hoc-komitee sal al die algemene magte hê van parlementêre komitees, kragtens reël 167 van die Reëls van die Nasionale Vergadering.
Die vyfde demokratiese parlement het ingestem om dié komitee aan te stel. Die komitee kon egter nie sy taak voltooi teen die tyd wat die vyfde demokratiese parlement ontbind is nie. Die aanbeveling is gemaak dat die sesde parlement die saak sal afhandel.
Die besluit om dié ad hoc-komitee aan te stel, volg ná die parlement in Desember 2018 'n verslag van die grondwetlike hersieningskomitee aanvaar het om artikel 25 van die Grondwet te hersien. Die verslag het aanbeveel dat die parlement artikel 25 van die Grondwet moet wysig om eksplisiet te stel wat implisiet in die Grondwet opgeneem is, wat betref die onteiening van grond sonder vergoeding, as 'n regmatige opsie vir grondhervorming om "geskiedkundige foute reg te stel wat deur die arbitrêre onteiening van grond veroorsaak is".
Eiendomsreg gaan dus nou nou nie meer noodwendig geld nie!?
As na die getak gekyk word in die komitee wat kan stem (11), en die a en see het 6 daarvan, het hy nie eens die EFF (1 stem) nodig om die rigting te bepaal nie!! "Say no more"!
Slim van die ANC om 6 uit 11 lede daar te stel. So as daar gestem word, wen hul nog steeds ongeag. Korrup
Due ANC het reeds die meerderheids stemme – 6 teen 5. Maak nie saak wat die ander se of doen of stem nie die ANC het klaar gewen en gaan Art. 25 verander.
Daardie dag wat die wet verander kan net sowel die amptelike datum word wat daar openlike burgeroorlog aangekondig word deur die ANC. Die pot met water is dan uit gegooi en die padda is dan op die vuur. Gaan ons steeds dan soos skape in ń ry stap terwyl ons wag om geslag te word? Laaste kans.